als_Latn dik_Latn sag_Latn
Radiotelevizioni shqiptar e transmeton direkt koncertin e One Love Manchester të dielën në RTSH 2 dhe Radio Tirana 2. Arena Old Trafford e Manchesterit do të mbushet përsëri plot dhe do të gjëmojë nga muzika pasditen e 4 qershorit.
Ariana Grande do të mbajë një Koncert bamirësie, si kundërpergjigje ndaj sulmit terrorist dy javë më parë, ku mbetën të vrarë mbi 22 persona, e shumë të tjerë të plagosur,
Bashkë me Arianën, do të ngjiten në skenë këngëtarë të tjerë të shquar, si: Justin Bieber, Katy Perry, Coldplay, Miley Cyrus, Take That, Usher, Pharrell Williams, One Direction dhe Niall Horan
38 shtete do transmetojne live eventin, pavarësisht diferencave të orëve lokale. Mes tyre: Kina, Amerika, Brazili, Zelanda e Re, Kanadaja Australia e Shqipëria. Ne Angli do të jepet live ne bbc1 radio, radio 2, bbc radio 5 live, bbc radio Manchester, bbc one live streaming, etj.
Show radiofonik do të moderohet nga Scott Mills, Jo Whiley, Phil Williams, Becky Want.
Të ardhurat nga koncerti do të shkojnë në fondin “We Love Manchester”, i cili është ngritur nga Këshilli i Qytetit të Mançesterit, në bashkëpunim me Kryqin e Kuq Britanik. Organizatorët presin që të paktën 2 milionë funte të ngrihen nga koncerti i së Dielës ‘One Love Manchester’ të do të shkojnë për familjet e viktimave.
Grande gjithashtu ka ofruar bileta falas për fansat që ishin në shfaqjen e saj të Manchester Arena më 22 maj.
Vendi ka një kapacitet prej 50,000 persona dhe koncerti do të transmetohet në radio BBC One dhe BBC.
Për publikun shqiptar ky koncert vjen ne trasmetimin direkt te Radiotelevizionit shqiptar. (drejtperdrejt në RTSH 2 dhe Radio Tirana 2, të Dielën në orën 20:00). Në të njëjtën kohë, në RTSH 1 dhe Radio Tirana 1, do të transmetohet direkt ndeshja miqësore e futbollit midis ekipeve kombëtare të Shqipërisë./dritare.net
als_Latn als_Latn als_Latn als_Latn eng_Latn als_Latn als_Latn als_Latn als_Latn